Olga Carmona

**Olga Carmona García** (yo o tshotsweng ka Seetebosigo a le lesome le bobedi ka 2000) ke motshameki wa Spain wa kgwele ya dinao e e porofeshionale yo o tshamekang kwa morago mo molemeng a tshamekela setlhopha sa Liga F sa Real Madrid le setlhopha sa setshaba sa Spain. O kile a tshamekela Sevilla pele ga a ya kwa setlhopheng sa Madrid. Ke mothuusa mokapotene wa Real Madrid ebile ke mokapotene wa boraro wa setlhopha sa setshaba sa Spain. O tumile ka go kapotena setlhopha sa Spain go ya kwa phenyong ya bone ya ntlha ya sejana sa lefatse ka 2023.

## Tiro ya setlhopha
A tsholetswe kwa Seville, Andalusia, Carmona o simolotse tiro ya gagwe ya kgwele ya dinao a le dingwaga tse thataro le Sevilla Este. 

Mo motshamekong wa ga Carmona wa setlha sa ntlha se se porofeshionale, o ne a nna le seabe sa dino tse tlhano mo metshamekong e le masome mabedi le botlhano jaaka Sevilla e fetsa mo maemong a lesome le bobedi. Ka 2007 o ne a ya kwa setlhopheng sa banana sa Sevilla FC kwa a neng a ya go nna dingwaga tse di ferangbongwe. Mo setlheng sa 2016–17 Carmona a tsena mo setlhopheng sa ntlha se se neng se tshameka mo  Segunda División lephatla la bobedi la Spain ka nako eo. O ne a kgona le setlhopha sa gagwe mo setlheng sa ntlha go tlhatlosetswa kwa  Primera División. Fa setlhopha se se felela kwa tlase fa gare ga tafole ya liki mo ditlheng tse tharo tse di latelang, Carmona o ne a goroga kwa sekamakgaolakgang a dikopi tsotlhe tsa bobedi tsa mo gae ka 2018–19 le 2019–20 kwa Sevilla e neng ya fenngwa ke ba ba neng ba fella ba fenya eleng Real Sociedad le FC Barcelona.

Ka selemo sa 2020, Carmona a saena le setlhopha sa letlhakore la bomme se se neng se le sesha go tlhamiwa sa Real Madrid.

## Tiro ya boditshabatshaba
Carmona o fentse European Championship ya 2018 le setlhopha sa setshaba sa U-19 ba betsa Jeremane ka nno go lefela kwa makgaolakgang. Ene ka bo ene o ne a nna le seabe sa dino di le nne mo metshamekong e le lesome mo go ipatleleng phatlha le kwa makgaolakgang go fenya sekgele. Ngwaga moragonyana, o ne gape a na le U-19 kwa makgaolakgang a European Championship kwa setlhopha sa gagwe se neng sa latlhegelwa ka nno go tse tharo kgatlhanong le France kwa sekamakgaolakgang, morago ga nako e e okeditsweng.

Ka Moranang a le lesome le boraro ka 2021, Carmona a dira tshameko ya gagwe ya ntlha ya setlhopha se segolo mo motshamekong wa botsalano kgatlhanong le Mexico.

**<big>FIFA Women's World Cup 2023</big>**

Ka 2023 a le dingwaga tse masome a mabedi le boraro, Carmona a nna le seabe sa botlhokwa mo phenyong ya Spain mo sejaneng sa lefatshe, kgabagare a tlhophiwa e le mokapotene wa setlhopha sa Spain mo sekamakgaolakgang le makgaolakgang a setlhopha abo a nosa dino tsa botlhokwa mo mongwe le mongwe wa metshameko e mebedi eo. 

Mo sekamakgaolakgang kgatlhanong le Sweden ka Phatlwe a le lesome le botlhano, Carmona a thusa setlhopha sa gagwe go bona phenyo ya dino tse pedi go e le nngwe fa a nosa nno ya botlhokwa go tswa kwa tlhagong e e tlhamaletseng e telele. Malatsi a matlhano moragonyana, mo motsotsong wa bo masome a mabedi le boferabongwe wa makgaolakgang kgatlhanong le Enyelane, a nosa nno e le nosi jaaka Spain e ne e ya go fenya ka nno go lefela go gapa sejana. Carmona o ne a bidiwa e le motshameki wa motshameko mo makgaolakgannyeng.

Ka Phalane wa 2023, Carmona o ne a rurifadiwa ele karolo ya boeteledipele le bokapotene ja setlhopha.

## Botshelo ja gagwe
Kgaitsadie Carmona yo motona mo go ene, Fran Carmona ke motshameki wa kgwele ya dinao ebile o tshameka kwa morago mo setlhopheng sa CD Teruel.

Fa a gola, batsadi ba ga Carmoona ba ne ba gatelela gore a seka a tshameka kgwele ya dinao mme ba mo laolela ka fa go thumeng, thenese le mmino wa flamenco; ba feletse ba itlhoboga fa a sa kgone go fetola mogopolo wa gagwe.

Rraagwe Carmona o ne a tlhokafala morago ga go lwala ka lebaka, malatsi a le mabedi pele  ga makgaolakgang a sejana sa lefatshe sa 2023 se mo go sone a neng a nosa nno ya phenyo. Mmaagwe le bokgaitsadie ba ne ba le kwa Australia go mo lebelelaa tshameka mme o utlwile ka loso la ga rraagwe morago ga go keteka phenyo ya Spain.

E sale ka 2023, fa godimo ga maikarabelo a gagwe a porofeshionale kwa Real Madrid, Carmona o mo thulaganyong ya go fetsa dithuto tsa gagwe tsa digrata tse di kwa tlase tsa Physical Activity le Maranyane a Metshameko.

## Dipalopalo tsa tiro

### Setlhopha

: *E sale ka motshameko o o tshamekilweng ka Mopitlo a ferabongwe ka 2024*

### Tsa boditshabatshaba

: *E sale ka motshameko o o tshamekilweng Tlhakole a le masome mabedi le boferabobedi ka 2024*

: *Lenaane la dino le maduo la dino tsa Spain pele, molokololo wa dino o supa dino morago ga nno nngwe le nngwe ya ga Carmona.*

## Ditlotla
**Spain**

* FIFA Women's World Cup: 2023
* UEFA Women's Nations League: 2023–24

**Spain U19**

* U-19 European Championship: 2018

**Individual**

* FIFA Women's World Cup Final Player of the Match: 2023
* FIFA FIFPRO Women's World 11: 2023
* IFFHS Women's World Team of the Year: 2023

## Metswedi